Verniet - Braaivleis vure en Grappies deur Brandewyntert | Bydraes | Woes - Kreatiewe platform vir Afrikaans
Titel: Verniet - Braaivleis vure en Grappies
Aantal woorde: 653
Datum gepubliseer: 21 Mar 2013
Braaivleis vure en grappies.
Twee Kannibale sit om ŉ vuurtjie en eet. Die een Kannibaal sê vir die ander een “Ek hou nie van my skoonma nie.” Kannibaal no. twee antwoord : “Nou eet dan maar net jou tjippies “
Gawelina skryf so ŉ mooi gedig vanoggend oor haar begeerte om bietjie om ŉ vuurtjie te sit, met ŉ warm beker tussen haar hande gevou en ŉ vleisie wat haar loer van die kole af. Siestog man, en kry ek toe lelik skaam omdat ek al die dinge waaroor sy droom, verniet kry, elke dag. Die ander ding wat ek verniet gekry het is my sin vir humor.
Ek waardeer die plek waar die lewe my neer gesit het. Rêrig. Ek klink miskien nonchalant daaroor. My realiteit is net anders as die dorp bewoners sn. Ons werk ook baie hard om te voorsien aan ons en die diere en die mense om ons se lewens benodigdhede . Ons gaan tel die hout op in die veld, ons saag dit stoor dit. Ons plant tuin en spartel met water. Ons maak vuur ons trap liggies vir slange en spinnekoppe . Nie altyd romanties as dit ŉ manier van lewe is nie.
Ek kla oor te min water, reën en wild diewe, dinge wat breek, oor geroeste drade en skurwe voete, traffic jams...... en baie gereeld, danksy Eskom, moet ons vuurmaak om n warm kossie te eet. Net gisteraand weer, moes ons vuur maak en onder die sterre hemel en ŉ vet Rump steak op die kole gaar maak en eet met tamaties uit die tuin en tjippies. Ek het juis ŉ foto van die vuurtjie geneem omdat Giel so trots was dat hy ŉ ‘klein’ vuurtjie kon bou wat net reg was vir twee mense se kossies.
Ho nou Poon ! Dis nie dat ons nou skielik in ŉ hoop Pond geval het nie. Dis juis so ŉ skraps maand, die maand. Ek het altyd ŉ nood voorraad in my vrieskas. Dis oorblyfsels van een of ander spyseniering Joppie wat ek gedoen het. Elke keer as ons diep donker bodem van die vrieskas slaan moet ons terwille van oorlewing in die ‘kuier mense’ se spesiale kossies in klim tot die volgende pay day. Een keer, so ŉ jaar of wat terug, toe dit regtig broek skeur gegaan het, het ons elke aand om die ander aand, vir ŉ maand, lank Kreef en Sjampanje of Sole en Sjampanje geëet. Dit was ook droogte en daar was nie groente tuin nie. Die Sjampanje is nie my of Giel se gunsteling nie, maar ons het dit present gekry en dit was moeilike tye. Darem nog nie so erg gegaan met ons dat ons ŉ skoonma moes eet nie . Dis swaaaar om arm te wees.
Gistermiddag toe ons in die traffic jam beland hier onder die bult, toe dink ek juis, ons is so ongeërg omtrent die plek waar ons bly. Wag ons nou vir die Giraffes en die Zeraffe om op hulle tyd uit die pad te stap, terwyl hulle ons uit die hoogte aankyk en hulle tjwieggum blare kou. Hulle het mos loop voorrang want dis ŉ wildsplaas. Intussen staan die buurman wat op pad is na die hek, in die aankomende baan, met dieselfde geduld en wag dat die diere besluit om uit die pad te stap.
Ons vorder stadig vorentoe en stop langs mekaar tussen die Kameelperde se bene, groet, Magoed-Pagoed-Jagoed-Alsgoed en oorhandig die botteltjie luislang vet wat van die Sangoma af kom aan die sussie wat dit bestel het vir haar kind se oorpyn.. praat oor die prys van bier en die hiena wat weer die reen meter opgeeet het. m.a.w. ons gesels oor daaglikse gewone goedtjies.
Die Zeraffe is die Sebra merrie wat ŉ identiteits krisis beleef en by die Kameelperde bly, van daar die naam. Sy is ook op die foto wat ek uit die bakkie geneem het.
Dis vandag Human Rights day wat hopelik beteken dat vrouens ook humans is en dat elkeen vandag sy eie peanut butter broodjie kan smeer. ?
Lees ander gorrelstukke deur Brandewyntert
Daai Rump was verskrikkklik lekker
So duim dik en reus agtig met n duim vette !
6 jaar 8 maande 3 weke 1 dag 18 ure oud
Jy maak die tema helemal die moeite werd met jou diep-waar bydrae. Sjym man jammer dat jy Rump moes eet.
Viskoppe en Patats
en terwyl almal nou by die kosbakke van Babilon vashak... daar is darem nog al die goed in die bos (plante).. wat wel verniet is om van te eet, of hoe ?
6 jaar 8 maande 3 weke 2 dae 2 ure oud
"Einde van die maand Salticrax"
So 2 maande terug nooi my neef en sy vrou ons vir middagete. Altwee is nou al werkloos vir meer as 'n jaar en met 2 tieners in die huis gaan dit swaar. Maar neef kan duik en visvang. Die gevolg is snoek en kreef vir middagete. Dit wat die rykes as fênsie kos sien, was die heerlikste armmans-kos waaraan jy kan dink.
6 jaar 8 maande 3 weke 2 dae 3 ure oud
Oulik gestel - die ene oor die verskil tussen MOET en WIL hê.
Dit is 'n waarheid wat enige hond en sy baas met vrede aan hulle ore kan knoop.
Pensjoenaar-rus, Plotrot, Binnounie sake-lui, die lot...
6 jaar 8 maande 3 weke 2 dae 14 ure oud
Nog 'n lekkerlees-ene, dankie.
6 jaar 8 maande 3 weke 2 dae 15 ure oud
Dis darem nie sooo erg nie. Dis regtig n vooreg om hier te woon. Willie ons is mos ken mos die verskil tussen wat ons moet he en tussen wat ons wil he.
6 jaar 8 maande 3 weke 2 dae 18 ure oud
Verniet . . .?
Wat 'n heerlike Gorrel.
Dit word nie aldag besef nie. Daardie idilliese sprokies vryheid, kom teen 'n prys.
Die prys is om weg te kyk van alle "Nice to have" dinge wsaaraan die salaris trekker cum stadslewe bewoner hulle soms vergryp.
Geld word male sonder tal omgedraai, bekyk, bedink en dan maar weer in die sak terug gesit.
Ons wat sonder 'n werkgewers pensioen, hoe karig ookal, moet klaarkom, moet maar meet en pas.
Oor hierdie ding, kan boekdele geskryf word.
Dankie. Dit is die doel van Gorrel; hierdie lekker loslip geselsies.
6 jaar 8 maande 3 weke 2 dae 19 ure oud
Lekker daggie saam met julle beleef dankie BT en ja kry ons nie maar almal van daardie "af" maande nie. Dan besef ons net weer hoe gelukkig ons is as daar darem nog ietsie in die vrieskas is.
6 jaar 8 maande 3 weke 2 dae 23 ure oud
472 Nie-lede aanlyn